Γουέστ Σάιντ Στόρι (ταινία, 2021)

Το Γουέστ Σάιντ Στόρι (αγγλικά: West Side Story) είναι ο τίτλος μιας Αμερικανικής δραματικής ρομαντικής ταινίας μιούζικαλ του 2021. Την σκηνοθεσία της ταινίας ανέλαβε ο Στίβεν Σπίλμπεργκ, ενώ την συγγραφή του σεναρίου της ανέλαβε ο Τόνι Κούσνερ. Η ταινία είναι βασισμένη στο ομώνυμο μιούζικαλ του 1957, και είναι η δεύτερη κινηματογραφκή του προσαρμογή.Το συγκεκριμένο μιούζικαλ, στο οποίο είναι βασισμένη η συγκεκριμένη ταινία, είναι εμπνευσμένο απο το έργο Ρωμαίος και Ιουλιέτα του Γουίλλιαμ Σαίξπηρ. Πρωταγωνιστούν ο Άνσελ Έλγκορτ, η Αριάνα ΝτεΜπόουζ, η Ρέιτσελ Ζέγκλερ, στο κινηματογραφικό της ντεμπούτο, ο Μάικ Φαιστ, η Ρίτα Μορένο, και ο Ντέιβιντ Άλβαρεζ. Η Ρίτα Μορένο, η οποία έπαιξε ρόλο και στην κινηματογραφική προσαρμογή του 1961, επίσης αναμείχθηκε σε ρόλο εκτελεστικού παραγωγού μαζί με τον Τόνι Κούσνερ. Η ταινία εστιάζει σε έναν απαγορευμένο έρωτα μεταξύ του Τόνι και της Μαρία, άτομα τα οποία είναι μέλη δυο διαφορετικών ομαδών, της ομάδας Τζετ και της ομάδας Σαρκς (Καρχαρίες), αφού οι δυο αυτές ομάδες είναι σε εχθρότητα μεταξύ τους.

Η ταινία έκανε πρεμιέρα στις 29 Νοεμβρίου 2021 στο θέατρο Lincoln Center, στην Νέα Υόρκη, τρεις ημέρες μετά τον θάνατο του Στίβεν Σόντχαϊμ. Αργότερα, η ταινία έκανε πρεμιέρα με διανομέα την 20th Century Studios και στους κινηματογράφους των ΗΠΑ στις 10 Δεκεμβρίου του ίδιου έτους, μετά από καθυστέρηση ενός έτους που προεκλήθη από την πανδημία COVID-19. Έλαβε θετικές κυρίως κριτικές, οι οποίες επαίνεσαν τις ερμηνείες των πρωταγωνιστών ηθοποιών, την σκηνοθεσία της και την φωτογραφία της, ενώ κάποιοι την θεώρησαν καλύτερη από την ομότιτλη ταινία του 1961, και ονομάστηκε μια από τις δέκα καλύτερες ταινίες του 2021 από το Αμερικανικό Ινστιτούτο Κινηματογράφου. Στην 94η Απονομή των Βραβείων Όσκαρ, η ταινία κέρδισε το βραβείο Β´ Γυναικείου Ρόλου για την Αριάνα ΝτεΜπόουζ, ενώ προτάθηκε και για άλλα έξι βραβεία, ανάμεσα στο οποία ήταν και Όσκαρ Καλύτερης Ταινίας.

Παραπομπές

Εξωτερικοί Σύνδεσμοι
 Γουέστ Σάιντ Στόρι στο IMDb

Αμερικανικές ταινίες
Ταινίες του 2021
Αμερικανικές δραματικές ταινίες
Αμερικανικές αισθηματικές δραματικές ταινίες
Ταινίες με θέμα τον ρατσισμό
Αμερικανικές αισθηματικές μουσικές ταινίες
Ταινίες σε σκηνοθεσία Στίβεν Σπίλμπεργκ
Ταινίες γυρισμένες στη Νέα Υόρκη (πολιτεία)
Ταινίες γυρισμένες στη Νέα Υόρκη
Ταινίες γυρισμένες στο Νιου Τζέρσεϊ
Ταινίες που επηρεάστηκαν από την πανδημία COVID-19
Ταινίες με ηθοποιό που κέρδισε Όσκαρ Β΄ Γυναικείου Ρόλου
Ταινίες τοποθετημένες στη Νέα Υόρκη
Ταινίες παραγωγής 20th Century Studios
Ταινίες της TSG Entertainment
Ταινίες IMAX